**Бэлхатоўская ЦЭС** (польск.: PGE Elektrownia Bełchatów S.A.) — буйная польская кандэнсацыйная электрастанцыя з агульнай усталяванай магутнасцю 5 420 МВт. Размешчана ў горадзе Бэлхатаў Бэлхатоўскага павета Лодзьскага ваяводства. У якасці паліва выкарыстоўвае буры вугаль, які здабываецца ў размешчаных побач вугальных разрэзах.

З'яўляецца найбуйнейшай электрастанцыяй Польшчы і найбуйнейшай ЦЭС Еўрасаюза, чацвёртай у свеце ЦЭС па ўсталяванай магутнасці і, станам на 2016 год, з'яўляецца наймагутнейшай станцыяй, якая выкарыстоўвае ў якасці паліва выключна буры вугаль.

Сучасны стан
------------

*Бэлхатоўская* цеплавая электрастанцыя вырабляе ў сярэднім 27-28 млрд КВт•гадз у год, што складае 20 % ад усёй гадавой вытворчасці электраэнергіі ў Польшчы. Станцыя належыць і кіруецца «PGE Elektrownia Bełchatów S.A.», якая з'яўляецца падраздзяленнем «Польскай энергетычнай групы»  (польск.) (бел..

Пасля ўводу ў эксплуатацыю новага энергаблока магутнасцю 858 МВт в у кастрычніку 2010 года і шэрагу мерапрыемстваў па мадэрнізацыі, праведзеных у 2011 і 2015 гадах, агульная ўсталяваная магутнасць станцыі складае 5 420 МВт. Паводле наяўнай інфармацыі, новы энергаблок вытворчасці «Alstom» мае ККД 42 %, што дазваляе зменшыць удзельнае вылучэнне вуглякіслага газу і расходванне паліва. «Alstom» таксама праводзіла мадэрнізацыю ўсіх 12 турбін з мэтай больш эфектыўнага выкарыстання пары, у 2009 годзе быў падпісаны кантракт на мадэрнізацыю энергаблока № 6.

*Бэлхатоўская ЦЭС* выкарыстоўвае дзве трубы вышынёй 300 м, якія з'яўляюцца аднымі з найбольш высокіх свабоднастаячых канструкцый у Польшчы.

### Вылучэнне вуглякіслага газу

У 2007 годзе Сусветны фонд дзікай прыроды ўключыў электрастанцыю ў еўрапейскі спіс адзінаццаці прадпрыемстваў, якія найбольш забруджваюць навакольнае асяроддзе, з прычыны вялікага ўдзельнага вылучэння вуглякіслага газу (1,09 кг/КВт•гадз або ≈30,1 млн тон CO2 у год). Для скарачэння колькасці выкідаў CO2 на *Бэлхатоўскай ЦЭС* збіраюцца прымяніць тэхналогію
ўтылізацыі вуглекіслаты на некалькіх энергаблоках у перыяд 2011—2015 гг. Гэтая праграма мадэрнізацыі ажыццяўляецца пры падтрымцы Еўрапейскай камісіі і ацэньваецца ў 180 млн €.

Бэлхатоўскае вугальнае радовішча
--------------------------------

Адкрытую распрацоўку бурага вуглю ў раёне горада Бэлхатаў ажыццяўляе аднайменная польская кампанія «Бэлхатаў». Заснаваная 17 студзеня 1975, дзяржаўная «Бэлхатаў» была прыватызавана 1 студзеня 1999 года, пасля чаго стала мець арганізацыйна-прававую форму таварыства з абмежаванай адказнасцю (ТАА). Асноўным спажыўцом бурага вуглю з'яўляецца *Бэлхатоўская ЦЭС*.

Здабыча ажыццяўляецца на трох участках (польск.: "Kamieńsk", "Bełchatów" і "Szczerców"). Радовішча «Bełchatów» з агульнымі запасамі ў 2 млрд тон плануецца выкарыстоўваць да 2038 года.

Фотагалерэя
-----------

* Бэлхатоўская ЦЭСБэлхатоўская ЦЭС
* Бэлхатоўская ЦЭСБэлхатоўская ЦЭС
* Бэлхатоўская ЦЭС і вугальны разрэзБэлхатоўская ЦЭС і вугальны разрэз
* Бэлхатоўскі буры вугаль і электрастанцыя на другім планеБэлхатоўскі буры вугаль і электрастанцыя на другім плане

Зноскі
------

1. 1 2 3  Alstom (2009-04-08). *Alstom signs a €160 million contract with PGE to modernise the Bełchatów power plant in Poland*. Прэс-рэліз.  Праверана 2010-06-20. Архівавана 30 сакавіка 2012. Архіўная копія **(нявызн.)**(недаступная спасылка). Архівавана з першакрыніцы 30 сакавіка 2012. Праверана 30 красавіка 2017.
2. ↑  Elektrownia Bełchatów pełną mocą | Oddział Elektrownia Bełchatów Архівавана 23 ліпеня 2012.
3. ↑  Oddział Elektrownia Bełchatów » Moc osiągalna w Elektrowni Bełchatów wzrosła do 5 420 MW Архівавана 29 мая 2016.
4. ↑  
Brück, Martin.  Cooling flue gas to maximize power plant efficiency **(нявызн.)**, *Power Engineering International*, *PennWell Corporation*. Праверана 20 чэрвеня 2010.
5. ↑  Belchatow Unit 1-6, *skyscraperpage.com*.
6. ↑  Belchatow Unit 7-12, *skyscraperpage.com*.
7. ↑  European dirty thirty **(нявызн.)**. Архівавана з першакрыніцы 20 чэрвеня 2012.
8. ↑  
Macalister, Terry.  Meet Belcha – Europe's biggest carbon polluter (and it's about to get even bigger) **(нявызн.)**, *Guardian Media Group* (23 ліпеня 2009). Праверана 20 чэрвеня 2010.
9. ↑  Alstom (2008-12-08). *Alstom teams up with PGE Elektrownia Belchatow to reduce CO2 output in Poland*. Прэс-рэліз.  Праверана 2010-06-20. Архівавана 30 сакавіка 2012. Архіўная копія **(нявызн.)**(недаступная спасылка). Архівавана з першакрыніцы 30 сакавіка 2012. Праверана 30 красавіка 2017.
10. ↑  List of 15 energy projects for European economic recovery **(нявызн.)**.  European Commission (9 снежня 2009). Архівавана з першакрыніцы 20 чэрвеня 2012. Праверана 20 чэрвеня 2010.
11. ↑  
EU lines up funding for six carbon capture projects **(нявызн.)**, *Power Engineering International*, *PennWell Corporation* (7 кастрычніка 2009). Праверана 20 чэрвеня 2010.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Бэлхатоўская ЦЭС